b'\n_START_ARTICLE_\nRobert Fripp\n_START_SECTION_\nZgodnja kariera\n_START_PARAGRAPH_\nNjegova kariera se je za\xc4\x8dela leta 1967, ko se je odzval pobudi bas kitarista Petra Gilesa in bobnarja Michalea Gilesa in se pridru\xc5\xbeil njunemu bendu, nastal je Giles, Giles and Fripp. \xc4\x8ceprav so bili v \xc5\xbeivo neuspe\xc5\xa1ni, so izdali dva singla in album The Cheerful Insanity of Giles, Giles and Fripp.\n_START_SECTION_\nZgodnji King Crimson\n_START_PARAGRAPH_\nNaslednje leto je skupina razpadla in z bobnarjem Michaelom Gilesom sta ustanovila skupino King Crimson, katere \xc4\x8dlani so bili \xc5\xa1e Greg Lake, Peter Sinfield in Ian McDonald. Svoj prvi album, In the Court of the Crimson King, so izdali leta 1969. V naslednjih letih je skupina ve\xc4\x8dkrat razpadla in bila spet ustanovljena, njen edini stalni \xc4\x8dlan je tako ostal samo Robert Fripp.\n_START_SECTION_\nStranski projekti\n_START_PARAGRAPH_\nV \xc4\x8dasih, ko je bila King Crimson manj aktivna, je Fripp sodeloval pri \xc5\xa1tevilnih stranskihj projektih. Sodeloval je s Keithom Tippettom (in ostalimi, ki so sodelovali pri albumih King Crimson) na podro\xc4\x8djih, ki niso bila povezana z rock glasbo, nastala sta Septober Energy (1971) in Ovary Lodge (1973). V tem \xc4\x8dasu je sodeloval tudi z Van Der Graaf Generator. Skupaj z Brianom Eno sta posnela albuma No Pussyfooting (1972) in Evening Star (1974), na katerih sta eksperimentirala z novimi glasbenimi tehnikami. Najbolj znana med njimi je\xc2\xa0\xc2\xbbpresnemavanje traku\xc2\xab, ki pride do izraza v Frippovih kasnej\xc5\xa1ih delih, zvoki pa so postali znani kot\xc2\xa0\xc2\xbbFrippertronics\xc2\xab._NEWLINE_V poznih sedemdesetih se je Fripp oddaljil od glasbe, zanimati se je za\xc4\x8del za \xc5\xa1tudije Gurdjieffa in J. G. Bennetta, kar je bilo pomembno pri njegovem nadalnjem delu pri Guitar Craft (\xc2\xbbSpretnosti s kitaro\xc2\xab). H glasbi se je vrnil leta 1976, na istoimenskem albumu Petra Gabriela, ki je bil izdan naslednje leto._NEWLINE_Leta 1977, tri leta po zadnjem razpadu skupine King Crimson, sta skupaj z Brianom Eno sodelovala na albumu \xc2\xbbHeroes\xc2\xab Davida Bowieja. Nato je sodeloval na drugem albumu Petra Gabriela in na Sacred Songs z Darylom Hallom. V tem \xc4\x8dasu je Fripp za\xc4\x8del ustvarjati tudi solo material, h kateremu so prispevali tudi Eno, Gabriel, Hall, poleg teh pa \xc5\xa1e Peter Hammill, Jerry Marotta, Phil Collins, Tony Levin in Terre Roche. Tako je nastal njegov prvi album Exposure, izdan leta 1979. Medtem ko je \xc5\xbeivel v New Yorku je sodeloval pri albumih in koncertih Blondie in Talking Heads ter na prvem albumu skupine The Roches._NEWLINE_Frippovemu sodelovanju z Bustrom Jonesom, Paulom Duskinom in Davidom Bryneom je naslednje leto sledil album God Save the Queen/Under Heavy Manners. Isto\xc4\x8dasno je ustanovil skupino League of Gentlemen, katere \xc4\x8dlani so bili \xc5\xa1e Sara Lee, Barry Andrews in Johnny Toobad, ki pa ni obstajala dolgo.\n_START_SECTION_\nSpet King Crimson\n_START_PARAGRAPH_\nLeta 1981 se je skupina King Crimson zopet zdru\xc5\xbeila, skupaj z Adrianom Belewom, Billom Brufordom in Tonyjem Levinom. Skupina se je sprva imenovala\xc2\xa0\xc2\xbbDiscipline\xc2\xab, toda Frippu se je zdelo staro ime King Crimson bolj primerno, saj si je pod tem imenom predstavljal na\xc4\x8din ustvarjanja in nova bend mu je ustrezal. Po treh albumih je skupina razpadla leta 1984, kmalu zatem pa \xc5\xa1e League of Gentlemen._NEWLINE_V tem \xc4\x8dasu je Fripp sodeloval s svojim starim prijateljem Andyjem Summersom, \xc4\x8dlana skupine the Police.\n_START_SECTION_\nGuitar Craft\n_START_PARAGRAPH_\nLeta 1984 je bilo Frippu ponujeno mesto u\xc4\x8ditelja na American Society for Continuous Education (ASCE) v Zahodni Virginiji. Z ASCE je sodeloval \xc5\xbee od leta 1978, \xc5\xbee nekaj \xc4\x8dasa je imel idejo o u\xc4\x8denju kitare. Njegov te\xc4\x8daj, t. i. Guitar Craft (ang. Spretnosti s kitaro), se je za\xc4\x8del leta 1985 in kot rezultat le-tega je bila skupina\xc2\xa0\xc2\xbbThe League of Crafty Guitarists\xc2\xab, ki je izdala nekaj albumov. Leta 1986 je skupaj s svojo \xc5\xbeeno Toyah Willcox izdal dva albuma. \xc4\x8clani skupine California Guitar Trio so biv\xc5\xa1i \xc4\x8dlani The League of Crafty Guitarists; nekateri \xc4\x8dlani Gitbox Rebellion so biv\xc5\xa1i te\xc4\x8dajniki Guitar Craft.\n_START_SECTION_\nSoundscapes\n_START_PARAGRAPH_\nFripp se je ponovno spustil v solo kariero leta 1994, za\xc4\x8del je z digitalizirano verzijo Frippertronics tehnike. Izdal je ve\xc4\x8d albumov, ki jih je imenoval\xc2\xa0\xc2\xbbSoundscapes\xc2\xab, med njimi 1999, Radiophonics, A Blessing of Tears, That Which Passes, November Suite in The Gates of Paradise (poznej\xc5\xa1i album Pie Jesu je kompilacija albumov A Blessing of Tears in The Gates of Paradise).\n_START_SECTION_\nSylvian / Fripp\n_START_PARAGRAPH_\nRezultat Frippovega sodelovanja z Davidom Sylvianom je nekaj najverjetnej\xc5\xa1ih kitarsti\xc4\x8dnih izdelkov. Fripp je prispeval k Sylvianovi dvajsetminutni skladbi\xc2\xa0\xc2\xbbSteel Cathedrals\xc2\xab\xc2\xa0na albumu Alchemy - An Index Of Possibilities iz leta 1985. Sodeloval je tudi pri naslednjem albumu Gone To Earth (1986). Fripp je 1991. Sylviana tudi povabil k sodelovanju s King Crimson, vendar je ta odklonil. Julija 1993 sta skupaj izdala The First Day. Trey Gunn, ki je tudi sodeloval pri albumu, je kasneje postal \xc4\x8dlan King Crimson, bobnar Jerry Marotta pa se je temu le pribli\xc5\xbeal, saj ga je na turneji zamenjal Pat Mastelotto. 1994. sta izdala \xc5\xa1e Damage, posnetega v \xc5\xbeivo in Redemption - Approaching Silence, zapolnjenega z ambientalno glasbo Sylviana (Approaching Silence) in Frippovo (Redemption).\n_START_SECTION_\nVrnitev King Crimson\n_START_PARAGRAPH_\nLeta 1994 je Fripp obudil zasedbo King Crimson iz leta 1981, in dodal Treya Gunna in bobnarja Pata Mastellotto, zaradi \xc4\x8desar so postali znani kot\xc2\xa0\xc2\xbbdvojni trio\xc2\xab. Naslednje leto so izdali album Thrak._NEWLINE_V letih od 1997 do 1999 se je skupina razdelila v \xc5\xa1tiri podskupine, znane kot ProjeKcts._NEWLINE_Novi sestav skupine King Crimson (Fripp, Adrian Belew, Trey Gunn, Pat Mastelotto) je leta 2000 izdal The ConstruKction of Light, 2003 pa The Power to Believe following. Od takrat se je zasedba spet spremenila, in sicer je Gunna zamenjal Tony Levin.\n_START_SECTION_\nSedanje delo\n_START_PARAGRAPH_\nLeta 2004 je Fripp sodeloval na turneji kitarskega tria G3 z Joem Satrianijem in Stevom Vaiom._NEWLINE_21. oktobra 2005 je pri Microsoftu posnel zvoke za operacijski sistem Windows Vista.'